
L’idee  generale  que  je  me  fais  de  la  puissance  nerveuse,  c’est  que  son 
siege  constitue  a  lui  seul  1’individu  comme  etre  vivant;  tout  le  reste  de 
1’organisation  d’un  animal  ,  ne  sert  qu’a  mettre  la  puissance  nerveuse  en 
rapport  avec  les  objets  exte'rieurs  ou  bien  a  lui  preparer  et  a  lui  fournir 
les  materiaux  necessaires  a  son  entretaen  ou  a  son  renouvellement. 

Leg  alluis,  Experiences  sur  le  principe  de  la  vie ,  etc.  ,  avant- 
prop.  j  pag.  xvj. 


P  R  O  oe  M  I  U  M. 


In  homine,  et  reliquis  animantibus  vertebratis,  nulla  functio, 
nullaque  vitalis  actio  locum  habere  possunt,  absque  sensibilitate, 
et  omnis  sensibilitas ,  sive  animalis,  sive  organica,  a  nervoso 
systemate  est  petenda.  Encephalus,  verum  hujus  systematis  est 
centrum,  et  omnis  vitalis  efficientiae  focus  in  eo  est  quaerendus. 
Praeterea  omnium  facultatum  intellectualium  et  moralium,  pri¬ 
mitivam  constituit  scaturiginem,  et  quidquid  ad  vitam  sic  dictam 
animalem  pertinet,  ab  ea  dimanat.  Duplex  illa  encephali  ad  orga¬ 
nismum  relatio,  duplici  etiam  modo,  illius  actionem  consideran¬ 
dam  olfert.  Hanc  ob  rem  in  hac  mea  defendenda  thesi  argumentis 
quibusdam  confirmare  conabor  :  i.°  Encephali  actionem  ad  vitam 
generalem  sustentandam  summopere  esse  necessariam  :  2.0  phaeno¬ 
menis  quibusdam  praesidere,  sibi  soli  propriis,  et  aliis  minime  ad- 
scribendis  organis. 

Sub  cerebri  nomine  totam  massam  encephalicam  ,  et  ipsam  etiam 
medullam  spinalem  comprehendendam  esse  statuo  :  arctiori  enim 
vinculo  constringuntur,  quam  ut  disjunctim  physiologice  conside¬ 
rari,  possint. 

In  priori  parte,  de  actione  illa  agetur,  quatenus  functiones  ve- 
getativae,  laeso  quoquomodo  encephalo,  protinus  etiam  laeduntur; 
in  altera  de  illa  quoad  conditiones  quibus  indiget,  ut  sese  mani¬ 
festare  queat,  sermo  habebitur. 

Hanc  cerebri  actionem,  hic  tantum  summatim  consideratam 
esse,  ex  titulo  mei  speciminis  patet.  Vitio  mihi  verteretur,  si  teme¬ 
re,  illam  investigare  profundius,  vellem.  Lectio  autem  quorumdam 
operum  hac  super  materia  docte  conscriptorum,  mihi  quaedam 
suppeditavit,  quae  hic,  muneri  academico  obediens,  in  medium 
proferre  ausus  sum. 


DISSERTATIO 


PHYSIOLOGICA  IN  AUGURALIS, 

SISTENS  ALIQUOT  MOMENTA 

DE  ACTIONE  ENCEPHALI. 


PARS  PRIOR. 

De  encephali  actione ,  utpote  ad  vitam  generalem  sustentandam 

maxime  necessaria. 

"V ITA  organis  nostris  adeo  inhaerens  et  affixa  est ,  ut  absque  iis  constare  nequeat. 
Si  organum  quoddam  destruatur,  portio  vitae  illi  assignata,  cum  illo  necessario 
perit,  si  totus  organismus,  tota  vita.  Nec  principio  cuidam  vitali  seu  archeo 
est  attribuenda.  Principium  illud,  a  multis  physiologis  tamquam  per  seipsum 
existens,  creditum,  ens  est  abstractivum,  et  in  eo  tantum  valens,  in  quantum 
legum  physiologicarum  explicationibus,  favere  possit.  Si  tale  revera  existeret, 
immateriale  foret ,  et  cum  anima  immortali  confundendum ,  quod  sana  physio¬ 
logia  certe  negat.  Vita  omnibus  organis  est  diffusa  et  nullam  sedem  peculia- 
remi  agnoscit ,  et  erraverunt  physiologi  omnes,  qui  vitam  functioni  cuidam* 


peculiari,  aut  organo,  adscribendam  docuerunt.  Verum  organa  quosdam  repe- 
riuntur  nobiliora ,  a  quorum  integritate ,  totius  corporis  integritas  est  petenda. 
Praecipua  haec  sunt,  cerebrum,  cor,  pulmones  et  ventriculus.  Uno  ex  his  penitus 
destructo,  certissima  et  subitanea  mors  subsequitur.  Horum  quatuor  organorum 
cerebrum  primum  sibi  vindicare  locum  nobis  videtur.  En  quibus  praecipue 
argumentis,  hanc  fulcimus  opinionem. 

Si  in  diversis  animantibus  eorum  examinentur  systemata  generalia,  in  omnibus 
systema  nervosum  latissime  patere,  perspicitur,  illudque  in  oeconomia  animali 
maximi  ponderis  esse  ad  unum  omnes  inter  sese  consentiunt  physiologi.  Omnis 
potentia  nervosa  ab  encephalo  petitur  et  medulla  spinali  :  id  saltem  ita  se 
habet  in  homine  et  animantibus  perfectioribus.  Nobilissimum  igitur  et  ad  vitam 
conservandam  quammaxime  necessarium  encephalum  esse,  exinde  patet.  Et 
revera,  functiones  vitae  vegetativae  principaliores,  ab  ejus  energia  plurimum  de¬ 
pendere,  et  ipsa  suadet  ratio,  et  docet  experientia  quotidiana.  Quid?  morbos 
omnes  a  laesionibus  systematis  nervosi  petendos  esse  plurimi  Cell.  medici  sta¬ 
tuere  non  dubitarunt. 

«  Toutes  les  maladies ,  ait  Doct.  Darwin,  (i)  ont  leur  source  dans  une 
y>  surabondance  ,  un  de f aut,  ou  une  action  retrograde  des  facultes  du  senso - 
»  rium ,  comme  leur  cause  prochaine  ,  et  consistent  dans  les  mouvemens  dere~ 
y>  gles  des  fibres  du  corps  comme  ejfet  prochain  des  exertions  de  ces 
y)  facultes  dereglees.  » 

Hallerus  aliique  plures,  et  post  illos  Cei.  Bichat ,  organicas  omnes  functiones 
ab  encephali  potentia  nullomodo  dependere,  affirmaverunt,  quippe  qui,  systema 
nervosum,  sic  dictum  animale  ab  illo  gangliorum  penitus  diversum  esse,  et  ad 
eorum  mutuas  functiones  exequendas ,  aliud  ex  alio  nullum  quaerere  auxilium  , 


(i)  Erasin.  Darw.,  Zoonomie,  trad.  de  1’Angl.  par  M.  leprof.  Kluyskens ,  t.  III,  pref.  pag.  5. 

contendebant.  Cor  autem  ,  quod  secundum  horum  opinionem  vitae  organicas 
centrum  est,  podem  modo  quo  cerebrum  illud  est  vitae  animalis,  manifesto  a 
nervosa  potentia  encephalica  virium  ejus  et  motuum  originem  liabet.  Illud  ex 
plurimis  experimentis  a  Cei.  Legallois  ( i )  institutis  ,,  luculentissime  patet ,  et 
innumera  extant  facta  pathologica  quibus  liaec  veritas  extra  omnem  dubitationis 
aleam  ponitur.  Exemplo  sint :  apoplexia,  phrenitis,  lethargus,  encephalitis  infan¬ 
tulorum,  etc.  Id  jam  per  analogiam  caeteris  etiam  vitae  vegetativae  organis  adju¬ 
dicare  licet.  Variae  enim  functiones  reproducdvae ,  quae  penitus  ab  actione  ence¬ 
phali  immunes  esse  videntur,  hujus  tamen  imperio  certe  submittuntur.  Itaque, 
variis  animi  motibus  perturbatur  vasorum  cappillarium  circulatio,  perturbantur 
secretiones,  etc.  Praeterea  experimentis  a  Cei.  Viris  Whyt ,  BPharton^  Bordeu  et 
aliis  institutis,  constat,  glandularum  quarumvis  secretiones  elanguescere,  ubi 
nervi  earum  comprimuntur,  vinculo  stringuntur  aut  rescinduntur.  Quod  autem 
ad  functiones  altioris  ordinis  attinet,  respirationem  ei  digestionem ,  has  certissime 
per  actionem  encephalicam  gubernari,  jam  antiquissima  et  notissima  extat  ob¬ 
servatio.  Resecto  enim  nervo  pneumo-gastrico  ,  qui  certe  ad  nervos  cerebrales 
pertinet ,  protinus  laeduntur  pulmonum  atque  ventriculi  functiones ,  ita  ut  diutius 
protrahi  haud  possint.  Encephali  igitur  potestatem  in  functiones  reproductivas , 
maximam  esse  hodiedum  plenarie  est  admittendum  ;  et  Doct.  Georget  verissime 
dixisse  nobis  videtur  :  (i)  <x  Le  cerve  au  est  le  pivot  de  la  vie  }  autour  duquel 
»  viennent  se  mouvoir  toutes  les puissances  quila  conservent  et  V entretiennent, 
»  et  qidil  dirige  dans  leurs  actions ,  soit  mediatement ,  soit  immediatement .  » 
Distinctio  systematis  nervei,  in  animale  et  gangliosum,  cum  naturae  legibus  mi¬ 
nus  congruens,  et  potius  artificialis  esse  videtur.  Si  comparate  examini  submit- 


(1)  Exper.  sur  le  prine,  de  la  xie. 

(2)  Physiologie  du  syst.  nerv.  vol.  II,  pag.  160. 

tuntur  duo  haec  systemata  ,  differentiae  sat  notabiles  occurrunt,  inter  nervos 
ntriusque.  Nervi  cerebrales  majoris  sunt  voluminis,  albidiores  et  numero  paucio¬ 
res;  neurilemate  densiori  constant,  et  rarioribus  obnoxii  sunt  varietatibus.  E  con¬ 
tra  nervi  gangliorum  maximae  sunt  tenuitatis;  colorem  referunt  cinereum,  nu¬ 
mero  majores  sunt  et  textus  mollioris,  et  varietates  eorum  frequentissimae.  Hae 

m  • 

vero  differentiae  nihil  positivi  statuunt,  de  modo  originis  nervorum  gangliono- 
sorum  ,  atque  de  mutua  amborum  ordinationis  cognatione.  Plures  physiologi 
neoterici  Legallois  ,  Pucherand  ,  Adelon  ,  etc.,  de  nervorum  horum  origine  in 
systemate  cerebrali  vix  adhuc  dubitant.  Prof.  Ghaussier  in  sua  nervorum  classi- 
bcatione  illos  ad  nervos  compositos  refert,  id  est  ad  animalem  et  organicam 
vitam  pertinentes.  Supponatur  jam,  eorum  originem  nondum  bene  esse  determi¬ 
natam,  communicationes  tamen  et  implicationes  eorum  innumerae  et  conjunctis¬ 
simae  cum  nervis  vitae  animalis,  semper  manifeste  patebunt,  et  sat  sufficienterque 
demonstram,  eorum  singulam  ia  se  invicem  potestatem.  Quod  spectat  ad  naturam 
intimam  utriusque  illius  nervorum  generis,  hanc  penitus  in  utroque  eamdem  esse 
plures  sustinent  naturae  scrutatores.  Cei.  Cuvier  (i)  existimat,  omnes  omnium 
nervorum  partes  esse  homogeneas,  et  illas  etiam  eisdem  functionibus  inservire 
posse,  ita  ut  destinatio  eorum  peculiaris  circumstantiis  adventitiis  potius,  quam 
intimae  eorum  naturae  tribuenda,  videatur. 

His  visis,  statuere  jam  licet,  nervos  gangliorum  arctiori  quidem  vinculo  quam 
nervos  animales  cum  functionibus  vegetativis,  vinctos  esse,  minime  vero  ideo  vi¬ 
tam  animalem  a  vegetativa  et  hanc  ab  illa  independentem  esse,  concludendum 
est.  Attamen  ab  omni  fere  tempore  cerebrum,  utpote  solis  functionibus  animali¬ 
bus  dicatum  organum,  salutatum  fuit.  Fautores  hujus  opinionis  ,  argumenta  sua 
inprimis  quaerunt  inter  exempla  cerebri  laesionum,  sine  ullo  vitae  organicae  discri- 


(i)  Lecons  (Tanatomie  comparee,  vol.  II,  pag.  q5. 

mine.  Acepliali,  hydrocephali,  suppurationes,  et  ipsa  cerebri  ossificatio,  ctc.,  ad 
veritatem  illius  asserti,  ut  aiunt,  stabiliendam  concurrunt.  Id  pro  vero  haberi 
posset ,  si  enceplialus  totus  ,  sua  energia  ad  functiones  sensiferas  et  vegetalivas 
concurreret :  verum  plurium  organorum  cerebrum  est  compages,  quorum  quod¬ 
que  propriis  suis  praesidet  functionibus ,  licet  in  statu  hodierno  scientiarum  medi¬ 
carum  functiones  hae  organo  cuique  propriae  nondum  sint  determinatae.  En  tamen 
quae  liocce  tempore  generatim  admittuntur.  Cerebrum  proprie  dictum  seu  hemis¬ 
pheria  cerebralia,  pro  vera  et  unica  sede  facultatum  omnium  intellectualium 
et  moralium^  habetur.  Medulla  oblongata  ,  et  medulla  spinalis  ,  utpote  vitalis 
efficientiae  focus,  unde  omnis  energia  proficiscitur,  aspiciuntur. 

In  harum  igitur  ultimarum  laesionibus ,  functionum  vitalium  laesiones  sunt 
quaerendae.  Et  revera  ex  medulla  oblongata  omnes  nervi  cerebrales  pro  maxima 
parte  oriuntur :  qua  ratione  haec  caeteris  cerebri  partibus  magis  essentialis  videtur. 
Laesiones  ejus  sempcr  sunt  funestae,  et  omnia  ejus  vulnera  ut  absolute  letlialia  sunt 
habenda.  I11  hac  etiam  residet  prima  respirationis  causa ,  seu  pulmonum  vitalitas  , 
in  hoc  nempe  loco  ubi  nervus  pneumogastricus  primam  suam  sumit  originem, 
(c  Medulla  oblongata  verum  constituit  centrum  energiae  systematis  nervosi,  motus 
»  musculares,  et  reproductivas  functiones  gubernantis,  ipsique  encephalo  et  ner- 
y>  vis  originem  largitur  (i).  » 

Medulla  spinalis  quoque  inter  partes  systematis  nervei  nobilissimas  est  annu¬ 
meranda.  Motibus  inprimis  praesidet  voluntariis  ,  et  omnia  experimenta  circa 
illam  tentata  altissimoe  hanc  esse  dignitatis  in  oeconomia  animali,  evidenter  probant. 

Fray  (2)  peculiari  studio  partem  hanc  est  prosecutus,  et  permultae  observa¬ 
tiones  quas  collegit ,  ipsi  ansam  praebuerunt  considerandi  medullam  spinalem 


(1)  Lenkossek ,  physiolog.  medicin.  vol.  IV,  pag.  127, 

(2)  Essai  sur  les  corps  ovganises  et  inorganises. 

utpote  organum  specialis  inteUi gentice.  Hoc  iisdem  quibus  cerebrum  ,  subditum 
est  legibus,  et  actiones  omnes  et  reactiones,  omniaque  phenomena  digestionis 
et  assimilationis  et  quidquid  ad  reproductiyum  processum  pertinet,  dirigit  atque 
gubernat.  Hanc  medullae  spinalis  facultatem  vitee  internae  intelligentiam  nomi¬ 
navit.  Et  quidem  certum  est,  cor,  quod  totius  vitae  vegetativae  nobilissimum  est 
organum,  ab  omnibus  hujus  medullae  punctis  omnem  suam  energiam  accipere  : 
hac  enim  penitus  destructa,  omnes  cordis  contractiones  subito  silent,  et  earum 
debilitas  semper  est  in  ratione  numeri  partium  rachitidis  destructarum  (i). 

Omnes  igitur  cerebri  laesiones ,  quas  adeo  venditarunt  auctores  plurimi ,  ut 
omnem  illius  potestatem  in  vitam  vegetativam  tollere  possent,  nullo  solido  niti 
fundamento  videntur.  Verum  quidem  est  has  saepius  per  longum  tempus  per¬ 
stitisse  ,  sine  omni  plane  sensiferarum  functionum  mutatione,  et  sine  ullo  vitae 
discrimine  :  sed  illud  explicatu  difficile  non  est  :  integritas  enim  functionum 
sensiferarum  duplici  partium  cerebralium  nitfUerO,  et  integritas  functionum  vita¬ 
lium,  integritati  medullae  oblongatae  et  spinalis,  est  adseribenda.  Acephalorum 
exempla  non  magis  sunt  concludentia,  nam  in  ipsis  medulla  oblongata  et  spinalis 
intactae  plerumque  reperiuntur  :  his  etiam  absentibus ,  niliil  positivi  ulterius  est 
concludendum-,  multum  quippe  abest,  ut  nutritio  foetus  in  utero  materno  jam  ex 
integro  sit  dilucidata.  Praeterea  accedunt  observationes  infantium  luci  editorum, 
et  bene  evolutorum,  in  quibus  cor  deerat.  Quommodo  igitur  in  illis  nutritio  et 
incrementum  explicari  possunt  ? 

Alia  advenit  ratio  qua  physiologi  plures ,  vitam  vegetativam  ab  animali  om¬ 
nino  independentem  esse,  sustinere  voluerunt :  haec  est,  quod  functiones  sic  dictae 
animales,  voluntatis  imperio  sint  subditae,  dum  e  contra  functiones  vegetativae  ex 
integro  illi  subtrahantur.  Exinde  tamen  non  sequitur  eas  ab  uno  eodemque  prin- 


(i)  Legatio  is  ,  Experiences  sur  le  principe  de  la  vie. 


cipio  non  regi  et  gubernari  :  et  ex  eo  quod  functiones  vegetativoe  plane  sine 
nostra  conscientia  perficiantur  -  mutuum  tamen  commercium  illorum  nullus  in- 
ficiari  potest.  Itaque  firmiter  stabilire  posse  credimus,  quod  omnia  quoecumque 
in  organismo  animali  locum  liabent,  per  nervosae  potentiae  influxum  gubernentur; 
vicissim  tamen  illius  vitalitas  per  functiones  omnes  in  sua  integritate  servari,  debet. 

En,  ut  hisce  finem  imponamus,  quae  sequentia  in  erudito  suo  opere ,  ait  Cei. 
Lenhosseh ,  qui  caeteroquin  in  variis  hujus  locis  summam  differentiam  inter  vitam 
animalem  et  organicam  admittere  videtur,  cc  Licet  (i)  vita  duplex  satis  pateat 
»  et  manifestum  appareat  inter  utramque  discrimen ;  non  tamen  differentiam  hanc 
»  sic  intelligere  volumus,  quasi  singula  diversam  habeat  efficientiam  a  duplici 
)>  nefors  vitali  principio  repetendam.  Nec  statuere  volumus,  vitam  animalem  ab 
»  organica  et  hanc  ab  illa  independentem  esse.  Imo  ultro  et  porro  agnoscimus  , 
»  utramque  ad  unum  eumdemque  finem,  ad  conservationem  individui  conspirare, 
»  adeoque  unam  sine  altera  in  homine  saltem  nato  existere  non  posse.  Qualiter 
»  autem  organa  et  functiones  vitae  utriusque  sibi  jungantur  partium  consensus 
»  in  statu  normali  et  morboso  satis  ostendunt.  y> 


(i)  Physiol.  medie.,  vol.  I,  pag.  204. 

PARS  ALTERA. 


Sans  sjsteme  nerveux  point  d’aplitude  indus- 
trielle,  point  d’instinct,  point  de  penchant,  point 
de  sentiment,  point  de  talent,  point  de  qualite 
morale  ou  de  faculte  intellectuelle,  point  d’affec- 
tion ,  point  de  passion. 

( G&LL.fonctions  du  cerveau,  etc.yv.  I,  p.  2/f.) 


In  priori  parte  vidimus,  cerebri  actionem  non  solis  vitae  animalis  functionibus, 
verum  etiam  illis  vitae  vegetativae  summopere  esse  necessariam.  Nunc  autem  sta¬ 
biliendum  est,  cerebrum  facultatum  intellectualium  et  affectivarum  esse  centrum, 
et  perquirendum,  quaenam  ad  illarum  manifestationem,  postulentur  conditiones. 

Cerebrum  intellectus  organum  esse  nullus  ibit  inficias,  atque  etiam  facultates,, 
intellectuales  nequaquam  concipi,  sine  cerebro  possunt.  Quommodo  vero  id  fiat, 
latet,  et  certe  in  aeternum  latebit  :  tanta  caligine  obducitur  commercium  illud 
mirificum  animam  inter  et  corpus!  Id  certum  est,  animam  hocce  brevi  vitae 
tempore  quo  corpori  juncta  est,  corpore  etiam  indigere  ut  actiones  suas  ma¬ 
nifestare  possit.  Hoc  probant  diversi  individui ,  diversae  vitae  periodi ,  aliena- 


(  «5  ) 

dones  mentales ,  etc.  nisi  modificationes  has  illas  omnes ,  diversis  hisce  circum¬ 
stantiis  productas ,  ab  ipsa  animae  diversa  natura ,  deducendas  putes  :  quod 
sane  non.  Anima  enim  in  omnibus  hominibus  eadem  est,  et  quidquid  dixerit 

Lucretius  ( i )  et  ejus  sectatores  nec  crescere ,  nec  senescere ,  nec  ullo  modo 
umquam  aegrotare  potest,  si  mentis  aberrationes  aut  alterationes  saepius  vide¬ 
mus,  hae  corporis  vitiis  adscribendae  sunt. 

Tunc  ■vitio  primae  seu  debilitatis  hebescit 

Machina,  fitque  senex  iterum  puer,  unde  necesse  est', 

Huic  semel  addictam,  rursum  puerascere  mentem. 

Non  per  se,  verum  quia  paulatim  organa  cessant  (2). 

Inquirunt  metaphysici  et  theologi,  animoe  naturam,  originem,  destinationem 
et  modum  quo  corpori  juncta  sit,  physiologi  autem,  sola  ejus  phenomena  et 
apparatus  organicos  functionibus  ejus  necessarios,  sibi  examinandos,  unice  pro¬ 
ponunt.  Dia  quae  de  sede  animae  dicta  fuerunt,  quodammodo  ad  physiologiam 
pertinere  videntur,  sed  adeo  hypothetica  sunt  et  futilia,  ut  vix  ullam  attentio¬ 
nem  mereantur.  Hi,  toto  corpore  eam  diffusam,  illi,  organo  solo  aut  puncto 
organico  inclusam  dixerunt.  ^Aristoteles  in  corde,  Herophilus  in  cerebri  ven¬ 
triculis,  Erasistratus  meningibus,  Empedocles  in  toto  pectore,  Helmontius  in 
pyloro  ventriculi,  J^ienssens  in  centro  ovali,  Lancisius  et  Bergerus  in  corpore 
calloso,  Cartesius  in  glandula  pineali,  etc.  Melior  certe  haec  opinio  Halleri $ 
a  An  ubique  animae  sedes  ubi  initium  est  nervi  cujuscumque  ?  ut  omnium 
»  nervorum  junctae  primae  origines  efficiant  verum  sensorium  commune  ?  an 
»  ibi  sensationes  animae  representantur ,  et  oriuntur  motus  voluntarii ,  aut  ne~ 
»  cessarii  ?  valde  hoc  probabile  yidetur  (3).  » 


(1)  Lucret.  3  lib.  III. 

(2)  Anti  -  Lucretius . 

(3)  Haller,  primae  lineae  physiol.,  §  383  ,  edit>-Lovan.  1 

An  etiam  cerebrum  facultatum  affectivarum  fons  et  origo  ?  Quaestionem  hanc 
affirmative  solvere  conabimur postea  dum  de  aliorum  organorum  effectu  in  cere¬ 
brum,  sermo  habebitur.  Perquiramus  nunc  quaenam  illae  sint  conditiones  neces¬ 
sariae,  ut  actio  cerebri  apprime  locum  liabere  possit. 

Triplici  modo  illae  considerandae  veniunt  :  vel  spectant  ad  ipsum  cerebrum  , 
vel  ad  sensuum  organa ,  vel  ad  viscera  interna. 

Ad  conditiones  soli  cerebro  proprias  praecipue  pertinent:  ejus  volumen,  struc¬ 
tura,  situs  et  congruentia  partium  cerebralium  inter  se. 

I.  De  volumine  cerebri. 

Organorum  magnitudo  et  evolutio  ,  nisi  morbose  appareant ,  et  quid  aliud 
obstet,  inter  causas  eorum  vis  et  energiae  poni  debent.  Sic  quo  major  musculo¬ 
rum  massa  fibrillaris  ,  eo  major  eorum  vis  rnotrix  ;  pulmones  quo  ampliores ,  res¬ 
piratio  eo  major  et  liberior,  etc.  Huc  etiam  referuntur  organa  cerebralia*,  nam 
ut  cerebralis  actio  plane  sese  evolvere  possit ,  requiritur ,  ut  cerebrum  certum 
evolutionis  gradum  attingat,  quo  magis  ab  eo  distat,  eo  magis,  caeteris  paribus, 
functiones  ejus  inde  patiuntur,  et  vice  versa.  Idem  dicendum  de  singula  cerebri 
parte ;  cuique  enim  parti  sua  facultas ,  estque  haec  major  minorve  pro  ratione 
ejus  evolutionis.  His  positis ,  proxime  sequitur  quaestio,  utrum  facultatum  intel- 
lectualium  et  affectivarum  justa  mensura  agi  possit.  En  quae  varia,  variis  tem¬ 
poribus  liac  de  re  tentata  fuerunt.  Scriptores  veteres  ,  inter  quos  eminent  Aris¬ 
toteles  ,  Plinius  et  Galenus ,  intellectum  esse  in  ratione  directa  voluminis  cere^- 
bri  absoluti  statuerunt;  sed  horum  opinio  jamdiu  obsoleta,  minime  admittenda 
est.  Hominis  enim  cerebrum,  si  nulla  supponatur  relatio,  non  est  omnium  animan¬ 
tium  maximum  :  et  si  caetera  animalia  inter  sese  comparentur,  clare  patet  non  in 
iis  semper,  quae  majori  cerebro  instructa  sunt,  reperiri  major  sensus  aut  intellec- 

tus  capacitas.  Simius  et  canis  minori  quam  bos  et  asinus  gaudent  cerebro ,  eodem 
ferme  tiger ,  et  ovis ,  et  quanta  in  eis  differentia !  Apes  quarum  cerebra  puncta 
efficiunt  vix  perceptibilia,  stupenda  sua  exequuntur  negotia  et  miro  modo  animi 
pathematibus  obnoxiae  sunt.  Verum  si  jam  inter  animalia  ejusdem  speciei  in¬ 
stituatur  comparatio  et  si  quaedam  cerebri  evolutione  alia  superant ,  nonne 
etiam  et  facultatibus? 

Scriptores  alii,  facultates  illas  esse  in  ratione  opposita  voluminis  totius  cor¬ 
poris  ad  cerebrum ,  contenderunt.  Hanc  assertionem  etiam  non  esse  admittendam , 
jamdiu  docuit  anatomia  comparata,  Nam  cerebrum  passeris,  acanthidis,  linariae, 
quorumdam  simiorum  et  variorum  aliorum  animantium,  in  eis  majus  est,  habita 
ratione  ad  totum  corpus  ,  quam  in  ipso  homine.  In  elephanto  cujus  ingenium 
omni  tempore  omnium  admirationem  movit,  cerebri  proportio  ad  totum  corpus, 
minima  est. 

Proportio  cerebri  ad  medullam  oblongatam  et  ad  nervos,  licet  veritati  propior 
quam  praecedens  ,  etiam  admitti  nequit ;  idem  dicendum  de  angulo  faciali  a 
Doct.  Camper  excogitato.  In  illo  enim  praeter  alia  incommoda,  omnimodo  negli- 
guntur  partes  laterales,  et  proportio  cum  illo  quaerenda,  multis  adstricta  est 
varietatibus  ,  absque  ulla  cerebri  differentia.  Plura  adhuc  hac  de  re,  a  diversis 
auctoribus ,  tentamina  facta  fuere ,  et  nuperrime  jam  Doct.  Gall  et  Spurzheim 
quaedam  exposuerunt  principia,  et  firmis  adeo  argumentis  illa  fulserunt  ut  fere  om¬ 
nes  physiologi ,  doctrinam  illam  amplecti,  non  dubitent.  Eorum  autem  perquisi- 
tiones  pro  determinatione  cerebri  facultatum,  etiam  ut  et  aliae  plurimis  premuntur 
difficultatibus  ,  ita  ut  jam  concludere  liceat ,  facultatum  illarum  justam  mensuram 
aginonposse.ee  Tout  calcul  rigoureux }  ait  Sum.  Bichat.,  sur  les  capacites 
y>  de  nos  parties ,  est  en  general  tres-difjicile  }  impossible  me  me  sous  le 
»  rapport  des  v arietes  qidelles  eprouvent  (i)  ». 

(i)  Traite  d’anatom.  descript. ,  tom.  I,  pag.  18.  ^ 

Id  tamen  semper  verum  manet  organorum  vires  et  effectus ,  esse  in  ratione 
eorum  voluminis  et  massae ,  et  id  non  solum  de  corporibus  organicis verum 
etiam  de  inorganicis,  dici  potest. 

IL  De  structura,  situ  et  congruentia  -partium  cerebralium  inter  se* 

Cerebri  operationes  etiam  plus  minusve  perfectiores  sunt,  in  ratione  ejus  struc¬ 
turae*,  et  qualiscumque  illa  sit,  sive  vascularis  [Ruisch),  sive  glandulosa  ( Mal - 
pighi' ),  sive  fibrosa  [Gall)y  quae  ultima  veritati  magis  accedit,  semper  requiri¬ 
tur  ut  legibus  oeconomiae  animalis  a  natura  praestitutis ,  sit  consentanea.  Hac 
quoquomodo  mutata ,  mutantur  et  ejus  functiones.  Eodem  modo  sese  habent  , 
situs  et  congruentia  partium  cerebralium  inter  se  :  nam  cerebri  funGtionum  per¬ 
fectio  ab  harmonia  et  harmonia  a  partium  symetria  dependet.  In  his  tamen  fre- 
quentiores  deteguntur  varietates,  absque  ullo  functionum  detrimento,  et  adhuc 
recens  extitit  exemplum  in  Cei.  pysiologo  Bichat  cujus  cerebri  lobus  hemisphe- 
rictis  unus,  altero  magis  posterius  versus,  erat  situs. 

Concludere  equidem  licet,  cerebri  structuram,  congruentiam  partium  et  situm 
generatim  esse  inter  causas,  differentium  cerebri  facultatum ,  quae  in  diversis 
hominibus  obviae  sunt.  In  his  mollior  reperitur  substantia  cerebralis ,  in  aliis 
durior.  In  his  sinistrum  latus  fornicis  trilateri  multum  angustius  est  jquam  dex¬ 
trum  7  in  aliis  longitudo  corporis  callosi  multum  variat,  et  distantia  ejus  ab  ossibus- 
cranii  fere  numquam  est  aequalis,  et  sic  porro  de  cseteris  partibus.  Cerebri  struc¬ 
tura  etiam  varia  est  ratione  aetatis,  sexus,  individuorum,  etc. 

DE  SENSUUM  ORGANIS. 

De  sensibus  tot  scripta  fuerunt,  et  opiniones  hac  de  re  adeo  diversae  et  oppo¬ 
sitae  sunt,  ut  res  sit  difficillima,  unam  alteramve  harum  amplecti..  Hanc  ob 
rem,  nec  quid  cuique  sensui  tribuendum,  nec  quaenam  ejus  sit  activitatis  sphaera. 


(  '9  ) 

hic  determinare  conabimur;  partem  hanc  summatim  tractasse  nobis  suffi¬ 
ciet. 

Cerebrum,  quaecumque  etiam  sit  ejus  structurae  excellentia  et  quoecumque 
partium  cerebralium  congruentia,  instrumentis  indiget  quibus  accipere  diversos 
stimulos ,  possit.  His  sine  conditionibus  actio  ejus  nulla  manet.  Haec  instrumenta 
sunt  organa  sensuum  ,  hi  stimuli ,  objecta  externa.  Sensus  igitur  nihil  sunt,  nisi 
causa  occasionalis  nostrarum  sensationum solum  cerebrum  impressiones  omnes 
modificat  et  gubernat.  Quamobrem  jure  asseri  potest,  sensuum  imperium,  a 
multis  auctoribus  nimis  extensum  esse.  Si  scripta  veterum  pervolvantur  quae  de 
sensuum  theoria  tractant,,  ubique  ineptae  obviae  sunt  hypotheses;  attamen  ger¬ 
mina  quaedam  hodiernarum  opinionum  in  quibusdam  inveniuntur  :  haec  praecipue 
in  divini  Platonis ,  et  ejus  discipulorum  operibus. 

Nonnulli  sensus  pro  principio  omnis  intelligentiae  habebant,  et  illos  non  posse 
nos  in  errorem  ducere,  profitebantur. 

Invenies  primis  ab  sensibus  esse  creatam 
Notitiam  veri,  r.eque  sensus  posse  refelli. 

Quid  majore  fide  porro  quam  sensus  haberi 
Debet  ?  (i) 

Alii  e  contra,  sensus  omnimodo  fallaces  esse  et  nullos  verae  scientiae  aditu* 
nobis  praebere  posse,  arbitrabantur.  Opiniones  hae  nunc  oppugnatae ,  nunc  admissae 
fuerunt :  nos  autem  illas  rejiciendas  esse  contendimus.  Statuunt  physiologi  ho¬ 
dierni,  cerebri  facultates  objectis  externis  ope  sensuum  excitari  ,  verum  non 
produci,  et  illas  etiam  non  esse  in  ratione  perfectionis  organorum  sensuum. 
Veritas  hujus  assertionis  ex  paucis  sequentibus  patefiet. 


(i)  Lucret .,  lib.  IW 

1. *  Plura  animalia  eadem  habent  sensuum  organa,  et  ab  iisdem  ferme  affi¬ 
ciuntur  objectis,  et  quaenam  eorum  facultatum  et  actuum  differentia! 

2. °  Homines  eisdem  sensibus  instructi,  et  sub  eisdem  conditionibus  degentes, 
summas  facultatum  intellectualium  et  affectivarum  praebent  differentias. 

3. °  Differentiae  sexuum,  aetatis,  temperamentorum,  etc.  hominum  opiniones 
et  actiones  multum  modificant,  et  tamen  seusus,  hisce  diversis  circumstantiis,  vix 
perceptibiles,  demonstrant  alterationes. 

4-°  Stupidi,  bardi  et  omnes  qui  mente  capti  sunt,  saepius  acutissimis  gaudent 
sensuum  organis,  dum  e  contra  magni  ingenio  viri,  nunc  quibusdam  sunt  or¬ 
bati,  nunc  aliis  minus  perfectibus  sensibus,  sunt  instructi. 

Ex  hisce  sequitur  sensuum  imperium  valde  esse  limitatum,  cc  De  quelque 
y>  maniere ,  ait  Helvetius,  (i)  qu’  on  interroge  V e  xp  e riene  e  >elle  reponcl  toujours 
)>  que  la  plus  ou  moins  grande  superiorite  des  esprits ,  est  independante  de 
y>  la  plus  ou  moins  grande  perfectiori  des  sens.  »  Et  ipsissimus  Condillac  (2), 
qui  de  sensibus  adeo  praedicavit  dicere  coactus  fuit  :  cc  Les  sens  ne  sujjisent 
y>  point  pour  connaitre  les  objets  de  la  nature,  car  les  metnes  sens  nous 
y>  sont  communs  d  tous  ,  et  cependant  nous  n  avons  pas  tous  les  memes 
»  connaissances.  y> 

Hic  quasdam  adhuc  subjungemus  considerationes  quoad  divisionem  et  praeci¬ 
pua  sensuum  phaenomena.  Auctores  quidam  sensus  diviserunt,  i.°  in  illos  qui 
de  corporibus  externis  immediate  organum  sensitivum  afficientibus,  nos  com¬ 
monefaciunt  :  2.0  in  illos  quibus  corpora  plus  minusve  distantia,  percipimus. 
Priores  sunt  tactus  et  gustus;  posteriores,  visus,  auditus  et  olfactus.  Divisio 
sensuum  in  physicos  seu  sensus  animalitatis  et  in  illos  intelligentiae  et  mora- 


(1)  Helv. ,  cie  1’Homrne  et  des  facultes  intellectuelles,  tom.  I,  pag.  i85. 
(a)  Condii OEuvres  compl.,  tom.  III ;  pag,  6. 

litatis,  magis  utilis  nobis,  et  validiori  niti  fundamento,  videtur.  Hi  sunt  gustus, 
olfactus  et  tactus  :  illi  visus  et  auditus.  Tactus,  cujus  praerogativae  supra  caeteros 
sensus  adeo  venditatae  fuerunt,  apte  hic  locum  suum  sibi  vindicare,  videtur: 
quidam  tamen  physiologi  ipsum  ad  intelligentiae  sensus,  transferunt.  Multum 
tamen  abest,  ut  haec  divisio  ab  omni  parte  veritati  sit  consentanea ;  nam  omnis 
sensus  eodem  tempore  est  sensus  intelligentiae  et  sensus  animalitatis  :  atque 
etiam  distinctio  haec ,  soli  differentiae  functionum  quibus  hi  strictius  vinciuntur, 
nititur.  Sensus  animalitatis  functionibus  vegetativis  praecipuae  praesunt :  olfactus 
et  respiratio  arcte  uniuntur;  hic  praesentiam  indicat  substantiarum  gazeformium, 
quarum  contactus  membranae  mucosae  pulmonali,  omnino  noxius  foret.  Gustus 
alimenta  seligit ,  eorum  qualitates  sapidas  explorat  et  organa  digestiva  ad  ac¬ 
tionem  disponit,  et  custodis  vigilantis  ad  instar  ,  nequid  nocivi  in  corpus  in¬ 
geratur,  digestioni  praeest.  Tactus  sensus  per  totum  animale  regnum  latissime 
patet,  et  ne  ulla  quidem  animalium  species  ab  illo  orbata  videtur,  unde  jam. 
nunc  concludere  datum  est  de  summa  ejus  necessitate  ad  individuam  con¬ 
servationem.  Per  illum  enim  varias  objectorum  externorum  noscimus  qualitates, 
quas  fugere  aut  appetere  jubet  vis  vitae  conservationis  instinctiva.  Ad  has  per¬ 
tinent  calor  et  frigus,  humiditas  et  siccitas,  mollities  et  durities,  asperitas,  aequa¬ 
litas  et  inaequalitas ,  gravitas  et  levitas,  etc.  Cutis  hujus  sensus  est  organum,  et 
speciali  sua  sentiendi  facultate,  continuo  conservationi  corporis  invigilat. 

Quod  autem  attinet  ad  sensus  visus  et  auditus,  nobiliores,  et  majoris  pon¬ 
deris  et  momenti  eorum  usus  esse,  facile  patet.  Per  hos  enim  in  homine 
omnes  illae  facultates  affectivae  ,  quibus  inter  animantia  omnia  adeo  emi¬ 
net,  stimulantur  et  excitantur.  Si  infelices  aut  videamus,  aut  audiamus,  com¬ 
miseratione  mens  nostra  capitur  et  ad  opem  miseris  illis  ferendam  nos  promptos 
reddit.  Injuriae,  et  lamenta  eorum  qui  has  patiuntur,  indignationem  nostram 
movent  et  ad  ultionem  vindictamque  nos  propellunt.  His  etiam  sensibus,  magis 

excolitur  intellectus;  liorum  quippe  ope, corporum  proxime  vel  procul  distantium 
plurimas  noscimus  qualitates,  cmteris  sensibus  minime  detegendas.  Atque  etiam, 
de  liorum  sensuum  praerogativis  ad  unum  omnes  consentiunt  philosophi.  Pendent 
quoque  memoria  et  imaginatio  a  conservatione  idearum  in  sensorio  communi  et : 
«  inter  eas,  ait  Sum.  Hallenis  (i)  eminent  et  distinctius  conservantur  quae  per 
»  visum  et  deinde  quae  per  auditum  receptae  fuerunt  :  reliquae  confusae  sunt  et 
v  a  voluntate  minus  revocabiles.  » 

DE  VISCEPJBUS  INTERNIS. 

Plures  philosophi  ideas  omnes  et  actiones  morales  unice  ex  sensuum  organis y 
et  objectis  externis,  oriri  contendunt.  Viscera  interna  etiam,  ad  has  producendas 
plurimum  conferre  sustinent  alii.  Verum  nec  sensus  externi,  uti  supra  vidimus, 
nec  viscera  interna,  uti  infra  videbimus,  tamquam  harum  conditiones  materiales 
et  fundamentales,  aspici  possunt.  Solum  cerebrum  est  vera  et  essentialis  conditio 
sine  qua  nulla  facultas ,  nec  intellectualis  nec  affectiva.  Organa  sensuum  et 
viscera,,  solummodo  sunt  actionis  cerebri  excitatores. 

Ut  ordine  quodam  procedamus,  primum  inquirendum  est  quaenam  praecipua 
sint  viscera,  in  quibus  causa  prima  omnium  animae  manifestationum  affectivarum, 
quaesita  fuit;  dein  quaenam  horum  sint  functiones  propriae,  et  limites  eorum  sphaerae 
activitatis. 

Pliysiologi  veteres  omnia  fere  organa  interna  pro  fonte  et  origine  diversarum 
passionum  habebant :  pulmones,  cor,  diaphragma,  ventriculus,  hepar,  lien,  reries 
pancreas,  testes  in  viro,  uterus  in  fsemina,  etc.  secundum  illos  unicam  harum 
omnium  efformabant  sedem  :  quid  ?  Cuique  organo  suam  singulam  esse  passionem 


(i)  Prim,  Bn.  phys.  edit,  citat.  $  5^5. 

profitebantur.  Unde  sequens  «  homines  splene  rident  3  felle  irascunt3  jecore 
amant ,  pulmone  jactantur  ,  corcle  sapiunt ,  etc.  » 

Scriptores  quidam  neoterici,  a  veterum  sententia  parum  recedentes,  hepar  cor 
et  organa  genitalia  principaliores  agere  partes  in  producendis  passionibus  adluie 
sustinent.  De  his  singulatim  breviter  agemus. 

i.°  De  Hepate. 

Hepar  est  organum  bilem  secernens,  et  sive  principia  ejus  extrahat  ex  sanguine 
vense  portarum,  sive  ex  illo  arteriae  hepaticae ,  sive  ex  utroque  simul  j  verum  tamen 
manet  functionem  ejus  non  ultra  bilis  secretionem  extendi.  Haec  ab  illo  secreta, 
alimentorum  digestioni  summopere  est  necessaria  ;  hac  deficiente ,  vel  uno  alterove 
modo  alterata ,  alteratur  quoque  et  cliylificatio.  Mox  sequuntur  perturbationes 
totius  processus  reproductivi,  mox  etiam  cerebri  varice  affectiones,  sed  secundariae 
tantum  et  nihil  ultra.  Gei.  Eichat  (1)  respiciens  ad  magnum  hepatis  volumen , 
ratione  habita  ad  parvulam  bilis  quantitatem,  quae  ab  illo  secernitur 5  alii  cui¬ 
dam  functioni  nobiliori  praeesse  viscus  illud  debere,  animo  praesumpsit :  quaenam 
vero  illa  functio  sit,  sese  ignorare,  fatetur,  et  hocce  etiam  tempore  haec  ignora¬ 
tur.  Illa  tamen,  si  revera  existit  nullam  cum  cerebri  functionibus  similitudinem, 
habere  videtur. 

In  statu  sano  et  animi  tranquillitate,  nulla  detegitur  sympathia  cerebrum  inter 
et  hepar  ;  in  statu  vero  pathologico  ,  saepius  videre  est ,  quod  plurimae  cerebri 
affectiones,  puta  vulnera,  commotiones,  ira,  pavor,  terror,  etc.  sumraan  exer¬ 
ceant  potentiam  in  functionem  hepatis  ,  et  e  contra  morbi  hepatis  vix  ullam  in 
cerebrum.  Inflammationes  hepatis  acutae  et  chronicae,  tumores,  abcessus,  squirri, 

ulcerationes,  etc.  assertionem  lianc  comprobant.  Bilis  etiam  quantitate  aut  qua¬ 
litate  peccans  secundarie  tantum  cerebrum  afficere  potest.  Scepius  morbi  obveniunt 
mentis,  quorum  fons  et  sedes  hepar  aut  bilem  esse ,  contenditur ;  hi  tamen  semper 
sunt,  vel  affectionum  cerebralium  consecutiones,  vel  complicationes.  Itaque  non 
videmus ,  quommodo  moralis  hominum  character  et  temperamentum  per  hepatis 
conditionem  determinari  possint. 

2.0  De  Corde. 


Cordis  actio  in  oeconomia  animali  maximas  agit  partes.  Illi  autem  falli  videntur 
qui  cor  animae  affectionum  fontem  esse,  sustinent.  Secundum  liorum  opinionem, 
facultates  sibi  invicem  directe  oppositas ,  una  simulque  cor  possidet.  In  leone 
organum  est  animi  fortitudinis ,  in  tigride  ferocitatis ,  in  agno  mansuetudinis ,  etc. 
In  diversis  hominibus  simul  eodemque  tempore  his  diversis  qualitatibus  praesidet. 
Speciosis  his  commentationibus  fidem  adhibere ,  res  est  difficilis  ,  dum  attento 
animo  actio  et  singulae  cordis  proprietates  examinentur.  Sola  cordis  functio  haec 
est ,  ut  alternis  suis  contractionibus  sanguinem  ad  omnes  corporis  partes  pro¬ 
pellat.  Nec  ad  haematosim,  nec  ad  qualitatem  aut  quantitatem  sanguinis  ullo 
modo  confert.  Hic  humor  certe  est  nobilissimus  ;  attamen  ,  cerebri  •  actionis 
solummodo  constituit  adminiculum.  Quibusnam  igitur  fundamentis  nituntur 
actionis  cordis  pondus  et  momentum  ?  Turbis  quae  in  circulatione  a  minimo 
animi  motu,  producuntur.  Sed  si  examen  illius  phenomeni,  ulterius  extendatur, 
nonne  clare  videtur ,  illas  cordis  turbas  explicandas  esse,  per  directam  centri 
sensationum  potentiam,  in  fibras  cordis  musculares?  Altera  sequitur  observatio 
qua  omnia  animantia  quibus  animi  robur  et  fortitudo,  majori  etiam,  quam  cretera 
minus  animosa  animantia,  corde  instructa  esse,  contentitur.  Id  multis  premitur 
exceptionibus,  et  in  hominibus  diversis  dissectiones  cadaverum  vix  ullam  cordis 

praebent  differentiam.  An  ignavi  hominis,  cor  minus  quam  illius  qui  magno  et 
forti  est  animo?  An  Guiliemus  I,  Orantiae  Princeps,  quem,  si  totus  illapsus 
fuisset  orbis ,  impavidum  feriissent  ruince  ,  cor  majus  aut  alio  modo  constructum 
liabebat,  quam  Philippus  II,  Hispanorum  Rex ,  qui  illum  empto  percussore, 
fraude  nefanda  sustulit  ?  Mirandum  revera  est ,  plures  adhuc  esse  scriptores  , 
qui  tempore  hocce physiologico  ,  affirmativam  hujus  sustinent  partem.  Idem  di¬ 
cendum  est  de  caeteris  animi  qualitatibus :  omnes  enim  illae  a  peculiari  actionis 
cerebri  conditione ,  dependent.  Historia  innumera  nobis  offert  exempla  martyrium 
et  aliorum,  qui  adversus  horrendissimos  cruciatus  contumaces,  omnem  animi 
fortitudinem  non  solum  conservabant ,  verum  etiam  duplicabant.  Nonne  illud 
per  summam  actionis  cerebri  excitationem  et  imperiosam  imaginationis  vim  est 
explicandum  ?  Percussores,  vesano  religionis  aestu  perciti,  sese  rem  piam  praestare 
credunt,  dum  supremo  eorum  principi,  quem  false  pro  injusto  et  tyrannico  ha¬ 
bent,  meditatam  caedem  inferunt.  Ex  his  sequitur  omnes  actus  affectivos  praecipue 
a  judicio  modificari  et  gubernari.  ((  Toute  la  mor alite  de  nos  actions,  est  dans 
y>  le  jugement  que  nous  en  portons  nous-memes  (i). 

Ex  omnibus,  quae  superius  diximus,  luculenter  patet,  viscera  omnia  abdo¬ 
minalia  et  thoracica  solis  vitae  vegetativae  praeesse  functionibus.  Illa  abdominis 
sanguinis  principia  praeparant ,  in  pulmonibus  hic  humor  characterem  acquirit 
arteriosum  ,  et  ope  cordis  ad  omnes  totius  corporis  partes  mititur.  En  verae 
actionis  eorum  limites. 

Ultro  tamen  agnoscimus  peculiares  systematum  generalium  conditiones,  et 
quasdam  viscerum  principaliorum  functiones,  in  hominibus  psysicas  etiam  quas¬ 
dam  ponere  differentias  :  his  tamen  non  impeditur,  quominus  encephalum  unicum 
sit  instrumentum  omnium  facultatum  intellectualium  et  affectivarum. 


(i)  J.-J.  Rousseau,  Emile,  liv.  IV,  pag.  193,  edit.  1822. 

5.°  De  Organis  Genitalibus. 

Arctissima  Sympathia,  organa  genitalia  cum  caeteris  plerisque  organis,  con¬ 
junguntur.  Irradiationes  eorum  in  cerebrum,  multis  in  casibus  manifeste  appa¬ 
rent,  et  ab  illis  ad  venerem  propensiones  saepe  excitantur;  saepius  tamen  illae 
ab  ipsa  cerebri  actione  proxime  sunt  petendae. 

In  cerebro  igitur  pars  quaedam,  munere  organis  genitalibus  addictum,  adsit, 
necessario  requiritur.  De  hoc  nullum  supermanet  dubium,  et  quaecumque  etiam 
pars  illa  fuerit,  (probabiliter  tamen  cerebellum)  certum  est  amorem  physicum 
esse  in  ratione  directa  hujus  voluminis  et  gradus  excitationis.  Castrationis  effec¬ 
tus  sententiam  hanc  infirmare  videntur,  et  imprimis  si  haec  ante- pubertatis  annos 
facta  fuerit.  Plures  tamen  eunuchi,  licet  praemature  testibus  orbati,  propensiones 
has  partim  conservant;  et  omnes  illi,  quorum  testes  post  plenos  annos  extirpati 
fuerunt,  sensu  erotico  habituali  et  copulandi  cupidine  stimulantur  et  excitantur: 
id  tamen  minori  quam  solitum  erat,  gradu,  quodque  verisimiliter,  rupto  con¬ 
sensui  cerebrum  inter  et  partes  genitales,  est  tribuendum.  Si  vero  fieri  posset, 
ut  quoquomodo  auferetur,  superstite  sanitate,  pars  illa  cerebralis,  a  natura  in 
consensu  cum  organis  genitalibus  posita,  ne  ulla  quidem  ad  venerem  propensio 
neque  ullum  amoris  physici  vestigium  superessent. 

Quommodo  in  viris  testes ,  in  relatione  cum  cerebro  ponantur  hodiednm 
adhuc  plenarie  latet  :  id  solum  notum  est  illos  esse  utpote  instrumenta  secre- 

toria  in  quibus  fecundans  humor  paratur. 

Humor  hic  nobilissimus  est,  et  plastica  sua  vi,  et  animante  virtute,  omne 
systema  nervosum  concitat;  et  exinde  est  quod  nihil  magis  corporis  et  animae 
vires  dejiciat  quam  praematura  aut  nimia  hujus  profusio. 

Quod  in  feminis  ad  uterum  attinet,  hujus  in  majus  sublatae  fuerunt  praero- 

gativae,  licet,  tamen  certe  in  oeconomia  faeminea  summas  agat. partes.  Scriptores 
quidam,  propter  solum  uterum  mulierem  esse  id  quod  est,  sustinuerunt.  Alii 
uterum  habuerunt  quasi  animal  vivens  in  alio,  suasque  habens  appetitiones,  libi¬ 
dines,  etc.  haec  pro  maxima  parte,  falsa  esse  contendimus.  Uteri  enim  varietates 
et  irregularitates,  plenaria  etiam  ejus  absentia,  sat  sufficienterque  probant,  orga¬ 
num  hoc  in  corpore  faemineo  non  tantam  habere  protestatem ,  quantam  plurimi 
auctores  sustinere  voluerunt.  Faeminarum  leguntur  exempla,  quae  post  totum  extir- 
patum  uterum,  faemineos  omnes  characteres  conservarunt,  et  maxime  ad  venerem 
propensae  manserunt.  Sunt  etiam  aliae,  quae  sine  utero  natae,  hunc  stimulum  ma¬ 
nifestant.  Attamen  inficiari  non  possumus,  quod  plures  uteri,  conditiones  et 
illae  imprimis  quae  tempore  menstruationis,  graviditatis  et  puerperii  apparent, 
mirandos  saepius  in  psycologia  faeminae  producant  effectus  :  sed  hi  omnes  a 
sympathice  affecto  cerebro  omnem  postulant  explicationem.  Itaque  de  genitalibus 
organis  eodem  modo,  quam  quo  de  caeleris  visceribus  internis,  judicamus,  et 
horum  quoque  actionem  in  producendo  amore  physico,  (transeat  haec  schola¬ 
stica  elocutio  )  Occasionaliter  concedimus }  formaliter  vero  negamus , 


TANTUM, 

POSITIONES. 


I. 

Qrganisalio  omnem  constituit  internam  -vitae  conditionem. 

( Lenhossek,  Phys.  med. ) 

II. 

In  animantibus  proprietates  vitales,  animales  et  vegetativae  inter  se  non  differunt,  nisi 
organisationis  modificatione. 

III. 

Sequentem  assertionem  admittimus  :  les  sensations  tactiles  riont  par  elles-memes  aucune 
prerogative  essentielle  a  leur  nature  }  qui  les  distingue  de  toutes  les  autres. 

(Tracy,  Ideologie,  part.  i.ep.  1 1 4« ) 

IV. 

Cerebellum  est  organum  instinctus  amoris  physici. 

V. 

Gravidarum  imaginationis  actio  in  fcetum,  quamvis  inexplicabilis  sit,  tamen  ideo  plane 
non  est  neganda. 

VI. 

Vaccinatio  ab  hominibus  praejudicata  opinione  occupatis;  tantum  rejicitur. 

VII. 

Medicina  hodierna  quam  Physiologicam  decantant,  an  revera  hoc  titulo  digna  sit,  omnino 
dubito. 

E  MEDICINA  FORENSI. 

VIII. 

Acephali  non  sunt  homines. 

IN. 

Docimasia  hydrostatica  pulmonum  generatim  perspecta  saepissime  fallacia  praebet  signa, 
quibus  factum  physicum  criminis  infanticidii  stabiliri  possit. 

